Ego Hugo, dux Burgundię, notum facio omnibus tam presentibus quam futuris quod donationem et concessionem quam G[uido], decanus Lingonensis, laude et assensu fratris sui A[ndree], domini Epissię, fecit venerabili patri H[ugoni], Lingonensi episcopo et successoribus in perpetuum, de domo, torculari, ac vineis et omnibus aliis que idem decanus tunc temporis tenebat apud Belnam, et in appendiciis ejusdem villę, vel dictus episcopus nomine ipsius decani, exceptis heredibus domini et tenementis ipsorum que prius acquisieram ab eis laudo et approbo, ad petitionem dictorum decani et Andree, domini Epissię, fratris sui, et sigilli mei appensione confirmo. Actum anno Domini M°CC°XL°IX°, mense septembri.